*Kitos reikšmės – Antakalnis (reikšmės).*

| Antakalnis |
| --- |
| [[Vaizdas:Antak by Augustas Didzgalvis.jpg|{{#if:300|270px]]Antakalnio g. (2023) |
|  |
| 

AntakalnisAntakalnis

 |
| 54°42′22″š. pl. 25°18′54″r. ilg.﻿ / ﻿54.706°š. pl. 25.315°r. ilg.﻿ / 54.706; 25.315﻿ (Antakalnis)Koordinatės: 54°42′22″š. pl. 25°18′54″r. ilg.﻿ / ﻿54.706°š. pl. 25.315°r. ilg.﻿ / 54.706; 25.315﻿ (Antakalnis) |
|  |
| **Apskritis** | Vilniaus apskrities vėliava Vilniaus apskritis |
| **Savivaldybė** | Vilniaus miesto savivaldybės vėliava Vilniaus miesto savivaldybė |
| **Seniūnija** | Antakalnio seniūnija |
|  |
| 

| Vietovardžio kirčiavimas  (1 kirčiuotė)  |
| --- |
|
| *Vardininkas:* | Antãkalnis |
| *Kilmininkas:* | Antãkalnio |
| *Naudininkas:* | Antãkalniui |
| *Galininkas:* | Antãkalnį |
| *Įnagininkas:* | Antãkalniu |
| *Vietininkas:* | Antãkalnyje |

 |
|  |
| **Istoriniai pavadinimai** | rus. *Антоколь*, vok. *Antikollen* |

**Antakalnis** – Vilniaus miesto dalis, įsikūrusi į šiaurės rytus nuo miesto centro, kairiajame Neries krante, aukščiau Vilnios žiočių.

Antakalnio pradžia nuo Olandų žiedo
Antakalnio g. Smėlio g. V.Grybo g.
Olandų g. žiedas
VGTU licėjus
Antakalnis nuo Žirmūnų (2010)

Etimologija
-----------

Pavadinimas yra lietuviškos kilmės, kilęs nuo priešdėlio *anta-* (dabar „ant") ir žodžio *kalnas*. Miesto rajonas įsikūręs aukštumoje, tarp kalvų.

Geografija
----------

Vakarinė dalis užima Neries slėnio terasą, rytuose prie jos šliejasi miškingas Antakalnio-Sapieginės kalvynas. Pietinėje dalyje yra Vilnios slėnio šlaitas, kelios didelės kalvos ir raguvos, Kalnų parkas. Į šiaurę nuo Antakalnio yra Valakampiai, Turniškės, Ežerėlio vasarvietės. Su Žirmūnais jungia 3 tiltai per Nerį.

Yra saugomų gamtos paveldo objektų:

* Antakalnio parko kedrinė pušis
* Aštuonių klevų ratas Vileišių sodyboje
* Juozo Leleikos dendrologinis rinkinys
* Sapiegų parko liepa
* Valakampių atodanga

Gamtinėms vertybėms dar priklauso:

* kalnuoti Pavilnių regioninio parko miškai su Antakalnio bunkeriais, vaizdingomis griovomis, slėniais, kalvomis, atragiais, Saulės slėniu. Pati kalnuočiausioji dalis tarp Žolyno gatvės ir Saulėtekio vadinama „Šveicarija";
* Neries slėnio pelkė tarp Vilniaus inžinerijos licėjaus ir Viršupio pušyno, kur susidariusi šlapynių ekosistema;
* daugybė Neries krante trykštančių šaltinių, iš kurių išskirtiniausi Spalvotieji šaltiniai Viršupio pušyne.

Istorija
--------

1917 m. vaizdas
Vilniaus Šv. apaštalų Petro ir Povilo bažnyčia
Vienas seniausių Vilniaus priemiesčių. Istorinis Antakalnio priemiestis kūrėsi prie kelio į Aukštaitiją ir Viršupį – didžiųjų kunigaikščių vasarvietę (pastaroji buvo maždaug ties dabartiniu Valakampių tiltu ir O. Milašiaus viaduku bei „pramogų parku" paverstu pušynu, prie buvusio Viršupio [Veršupio] upelio žiočių; dar XIX a. vid. buvo išlikę rūmų statinių liekanų). 1956 m. Kalnų parke atkasta XIV a.–XV a. sodybvietė, kurioje rasta žalvario ir geležies dirbinių, keramikos. Aptikta pylimo žymių. Motiejus Strijkovskis mini Antakalnyje buvus lietuvių šventyklą, skirtą Visiems dievams (vėliau Teodoras Narbutas teigė ją buvus toje vietoje, kur pastatyti Sapiegų rūmai). 1588 m. valdovas Zigmantas Vaza už sklypą jo statomiems rūmų ūkiniams pastatams Vilniaus kapitulai atidavė Antakalnį su 23 kiemais. XVII a. šią valdą iš kapitulos nupirko Kazimieras Jonas Sapiega (1637–1720 m.).

XVII–XVIII a. Antakalnio dalys priklausė didikams Sapiegoms, Pacams, Sluškoms, Radviloms. Jie statydinosi puošnius rūmus, veisė parkus ir sodus (be kitų, Sapiegų rūmų parkas). Iki 1500 m. pastatyta Šv. Petro ir Povilo bažnyčia, perstatyta 1609–1616 m. 1625 m. perduota Laterano kanauninkams. 1668–1684 m. jos vietoje Mykolas Kazimieras Pacas (1624–1682 m.) pastatydino naują bažnyčią. 1677–1682 m. pastatytas mūrinis vienuolynas, uždarytas 1864 m. po sukilimo. Didelėje aikštėje priešais bažnyčią iki 1940 m. vykdavo šventųjų apaštalų Petro ir Povilo (Petrinių) atlaidai ir mugės. 1693 m. Kazimieras Jonas Sapiega Antakalnyje įkurdino vienuolius trinitorius, jiems 1694–1717 m. pastatydino Trinitorių, arba Išganytojo, bažnyčią, kuri 1864 m. buvo paversta Mykolo Arkangelo cerkve, 1919 m. grąžinta katalikams, 1948 m. uždaryta, ir trinitorių vienuolyną, kuris 1864 m. buvo uždarytas, paverstas kareivinėmis, 1993–1998 m. jame veikė Vilniaus kunigų seminarija.

1691–1694 m. Polocko vaivada Dominykas Mykolas Sluška pastatydino rūmus, kurių fasade prikalė marmurinę lentą su užrašu: *„Kalnus nustūmiau, Neries verpetus nuraminau, kaip nugalėtojas iškilau virš kalvų viršūnių, nesiremdamas į jas, tapau ramybės prieglobsčiu ir pirmuoju Antakalnio paminklu. Įžengęs į šiuos rūmus, svečias tepalieka pareigybių togą ir savo karinius ženklus – jį čia nuramins taikos deivė ir globos mėnulio bičiulystė."* Tačiau Rusijos imperijos administracija rūmuose XIX a. pradžioje įrengė politinių kalinių kalėjimą (Citadelė Nr. 14 m.) Jame buvo kalinami 1831 m. ir 1863 m. sukilimų dalyviai. Kaip kalėjimą 1919–1940 m. rūmus naudojo ir Vilnių okupavę lenkai, vėliau – TSRS valdžia.

1691–1697 m. Kazimieras Jonas Sapiega pastatydino baroko stiliaus rūmus. 1809 m. juos įsigijo rusų karo ligoninė. 1844–1848 m. kai buvo pastatyta nauja karo ligoninė, Sapiegų rūmai perstatyti. XVIII a. viduryje susiformavo dabartinė Antakalnio gatvė. Tačiau Vilniaus miestiečiai bijojo patekti į didikų nuosavybę, todėl ilgai vengė kurtis Antakalnyje. Čia jų daugiau apsigyveno tik XVIII a. pabaigoje – XIX a. pradžioje. 1897 m. Antakalnyje jau buvo 5700 gyventojų.

Vienoje gražiausių Antakalnio vietų 1904–1906 m. neobaroko ir moderno bruožų rūmus (archit. A. Kleinas) pasistatydino inžinierius Petras Vileišis. Juose 1907 m. buvo surengta Pirmoji lietuvių dailės paroda, 1932–1938 m. veikė Lietuvių mokslo draugija ir Lietuvių švietimo draugija Rytas, 1941 m. įsikūrė Lietuvių kalbos ir Lietuvių literatūros institutai. 1944 m. vokiečių susprogdintas Antakalnio tiltas.

1927 m. pastatyta aukštesnioji technikos mokykla (sovietinės okupacijos metais – technikumas, politechnikumas). 1945 m. iškilo Respublikinis tuberkuliozės MTI (dab. Respublikinė tuberkuliozės ir plaučių ligų ligoninė), klinika, dispanseris. 1948 m. įkurta dešimtmetė muzikos mokykla (dab. Nacionalinė Mikalojaus Konstantino Čiurlionio menų mokykla). 1953 m. pastatytas Statybos technikumas, 1958 m. – kraujo perpylimo stotis, klinikinė 400 vietų ligoninė (archit. L. Kazarinskij), kuri 1960–1967 m. išplėsta, psichoneurologinė ligoninė. 1957 m. įsikūrė Elektrografijos mokslinio tyrimo institutas.

1885 m. pagal Juliano Januševskio projektą statytame istorizmo „plytų stiliaus" name 1940–2012 m. veikė Vilniaus senoji gaisrinė.

Nuo 1960 m. pastatyta daug daugiabučių gyvenamųjų namų, 1964 m. pastatyti Lietuvos kino studijos filmavimo paviljonai. 1968–1989 m. pastatytas studentų miestelis (architektai Z. Daunora, R. Dičius ir J. Jurgelionis), Gedimino technikos universiteto ir Vilniaus universiteto mokomieji, gyvenamieji ir kultūros bei sporto pastatai. 1983 m. pastatytos suaugusiųjų (archit. Z. Liandzbergis) ir 1984 m. vaikų (archit. R. Masilionytė) poliklinikos.

Antakalnyje yra vienos žymiausių Lietuvos kapinių – Antakalnio kapinės ir Saulės kapinės, yra gynybinių įrenginių (įrengtų tarpukariu valdant Lenkijai) liekanos – Antakalnio bunkeriai. Žiemą ir vasarą pailsėti traukia Sapieginės kalvos. Gražiausiose rajono vietose pastatyta individualių namų ir vilų. Antakalnis tapo vienu prestižinių Vilniaus rajonų.

Antakalnyje savo diplomatines atstovybes turi Didžioji Britanija, Danija, Lenkija, Vatikanas, Rusijos Karaliaučiaus sritis.

### Žymūs žmonės

* Markas Antokolskis, rusų skulptorius.
* Petras Ciunis, karininkas, bibliotekininkas.
* Janina Degutytė, poetė
* Rimantas Dichavičius, fotomenininkas
* Juozas Galkus, grafikas, plakatistas
* Andrius Mamontovas, dainininkas
* Jurga Ivanauskaitė (1961–2007), rašytoja
* Julius Keleras, poetas, fotomenininkas
* Dainius Razauskas, mitologas

Susisiekimas
------------

Gerai išvystyta viešojo transporto sistema. Autobusai ir troleibusai tiesiogiai veža į stotį, Pašilaičius, Pilaitę, Žemuosius Panerius, Naujamiestį, Viršuliškes, Bajorus. Yra Antakalnio troleibusų žiedas.

Vaizdai
-------

* Istorinė Pilies tilto detalė – Vytis su carų karūnaIstorinė Pilies tilto detalė – Vytis su carų karūna

Šaltiniai
---------

1. ↑  Aldonas Pupkis, Marija Razmukaitė, Rita Miliūnaitė. Vietovardžių žodynas. – Vilnius, Mokslo ir enciklopedijų leidybos institutas, 2002. ISBN 5-420-01497-1. // (internetinis leidimas) [sudarytojai Marija Razmukaitė, Aldonas Pupkis]. ISBN 978-9955-704-23-2.
2. ↑  Географическо-статистический словарь Российской империи, T. 1 (Аа — Гямъ-маликъ). СПб, 1862, 107 psl.
3. ↑  Baltic Maps. „Žemėlapis koordinatėmis 54.71 ir 25.32" (Map). „Jāņa sēta" Ltd.  Trūksta arba tuščias parametras `|title=` (pagalba); `|access-date=` parametras reikalauja parametro `|url=` (pagalba)
4. ↑  Simas Karaliūnas. Antakalnis: [apie vietovardį] // *Mokslas ir gyvenimas*. – 1972, Nr. 11, p. 48-49.
5. ↑
6. ↑  Vykintas Vaitkevičius. *Neris. 2007 metų ekspedicija.* Trečia knyga. Vilnius: Mintis, 2013.
7. ↑  Vidmantas Daugirdas. *Antakalnis (Vilnius)*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 555 psl.

* *Antakalnis*. Mažoji lietuviškoji tarybinė enciklopedija, T. 1 (A–J). Vilnius, Vyriausioji enciklopedijų redakcija, 1966, 68 psl.
* *Antakalnis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 72
* *Antakalnis*. Lietuviškoji tarybinė enciklopedija, I t. Vilnius: Mokslo ir enciklopedijų leidybos institutas, 1976. T.I: A-Bangis, 241 psl.
* *Antakalnis*. Mūsų Lietuva, T. 1. – Bostonas: Lietuvių enciklopedijos leidykla, 1964. – 145 psl.

Nuorodos
--------

* Oficiali svetainė *antakalnis.lt* Archyvuota kopija 2021-04-18 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVilniaus miesto dalys |
| --- |
|  |
| Antakalnio seniūnija | 
Aukštagiris · Aukštieji Karačiūnai · **Antakalnis** · Antaviliai · Baniškės · Didieji Pupojai · Dvarčionys · Galgiai · Gvazdikai · Kalnai · Kairėnai · Liepynė · Mažieji Pupojai · Meiriškės · Mileišiškės · Pečiukai · Pylimėliai · Sapieginė · Saulėtekis · Smėlynė · Šilas · Šilėnai · Turniškės · Vaguva · Valakampiai · Veržuva (Aukštoji · Žemoji) · Vinciūniškės · Vismalai · Vismaliukai · Vyriai · Žemieji Karačiūnai | Vilnius Coat of Arms |
|  |
| Fabijoniškių seniūnija | 
Bajorai · **Fabijoniškės** · Pavilionys |
|  |
| *Grigiškių seniūnija* | 
***Grigiškės** · Kadriškės · Neravai · Salos* (įeina į Vilniaus miesto savivaldybę, tačiau nėra Vilniaus miesto dalys) |
|  |
| Justiniškių seniūnija | 
**Justiniškės** (Lūžiai) |
|  |
| Karoliniškių seniūnija | 
**Karoliniškės** |
|  |
| Lazdynų seniūnija | 
Bukčiai · **Lazdynai** (Miškiniai · Šaltūnai) · Lazdynėliai |
|  |
| Naujamiesčio seniūnija | 
Centras · Lukiškės · **Naujamiestis** · Vingis |
|  |
| Naujininkų seniūnija | 
Ąžuolijai · Baraškos · Barkiškės · Burbiškės · Daškūnai · Dilgynė · Kelmija · Kirtimai · Klebniškės · Kuzmiškės · Mickūnai · **Naujininkai** · Pakupečiai · Pupinė · Raisteliai · Salininkai · Užusienis |
|  |
| Naujosios Vilnios seniūnija | 
Aukštasis Pavilnys · Didieji Karklėnai · Guriai · Juodasis Kelias · Kalnėnai · Kučkuriškės · Leoniškės · **Naujoji Vilnia** · Nemėžis · Pūčkoriai · Rokantiškės · Strielčiukai · Žemasis Pavilnys (Tuputiškės) |
|  |
| Panerių seniūnija | 
Aukštieji Paneriai · Bališkės · Daniliškės · Degeniai · Dobrovolė · Gariūnai · Guobos · Gureliai · Jočionys · Kazbėjai · Kulokiškės · Liudvinavas · Mačiuliškės · Metropolis · Mūrinė Vokė · Naujakiemis · Pagiriai · **Trakų Vokė** · Užukampis · Vaidegiai · Vaidotai |
|  |
| Pašilaičių seniūnija | 
Gineitiškės · **Pašilaičiai** · Pavilionys · Tarandė |
|  |
| Pilaitės seniūnija | 
Dvarykščiai · Gudeliai · Kriaučiūnai · Naujoji · Padekaniškės · **Pilaitė** · Platiniškės · Plytinė · Salotė · Smalinė · Upytė · Varnė · Vilkeliškės |
|  |
| Rasų seniūnija | 
Ąžuolynė · Basiukai · Belmontas · Katiliškės · Kuprioniškės · Leoniškės · Liepkalnis · Lydos Kelias · Lyglaukiai · Markučiai · **Rasos** · Ribiškės · Rudaminos Kelias |
|  |
| Senamiesčio seniūnija | 
Paupys · Rasų kolonija · **Senamiestis** · Užupis |
|  |
| Šeškinės seniūnija | 
**Šeškinė** |
|  |
| Šnipiškių seniūnija | 
**Šnipiškės** (Piromontas · Skansenas) |
|  |
| Verkių seniūnija | 
Babiniai · Balsiai · Baltupiai · Bireliai · Didieji Gulbinai · Dvarykščiai · Gulbinėliai · Jeruzalė · Kalvarijos · Krakiškės · Krempliai · Kryžiokai · Mažieji Gulbinai · Naujaneriai · Naujieji Verkiai · Ožkiniai · Pagubė · Prašiškės · Sakališkės · Santariškės · Skersinė · Staviškės · Šilinė · Trinapolis · Turniškės · Ustronė · **Verkiai** · Verkių Riešė · Visoriai |
|  |
| Vilkpėdės seniūnija | 
Jankiškės · Riovonys · **Vilkpėdė** · Žemieji Paneriai |
|  |
| Viršuliškių seniūnija | 
**Viršuliškės** |
|  |
| Žirmūnų seniūnija | 
**Žirmūnai** (Tuskulėnai · Šiaurės miestelis) |
|  |
| Žvėryno seniūnija | 
Saltoniškės · **Žvėrynas** |

 |